IVL พุ่งเกือบ 4% โบรกฯคาด Q2 ปริมาณขายโต 70% แนะ “ซื้อ” เป้า 50 บ.
IVL พุ่งเกือบ 4% โบรกฯคาด Q2 ปริมาณขายโต 70% EBITDA Margin เพิ่มสูงขึ้น ล่าสุด ณ เวลา 11.16 น.ราคาอยู่ที่ 30.50 บาท บวก 1.00 บาท หรือ 3.39% มูลค่าการซื้อขาย 599.46 ล้านบาท บล.ซีไอเอ็มบีไอ แนะนำ "ซื้อ" ราคาเป้าหมาย 50 บาท/หุ้น
24 พ.ค. 2559

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.16 น.ราคาอยู่ที่ 30.50 บาท บวก 1.00 บาท หรือ 3.39% มูลค่าการซื้อขาย 599.46 ล้านบาท  โดยเปิดตลาดที่ 29.75 บาท ต่ำสุดที่ 29.75 บาท สูงสุดที่ 30.75 บาท

โดย บล.ซีไอเอ็มบีไอ แนะนำ “ซื้อ” ราคาเป้าหมาย 50 บาท/หุ้น พร้อมคาดการณ์อัตราการเติบโตของ IVL ในไตรมาส 2/59 ปริมาณขายเติบโต 70% ด้วย EBITDA Margin ที่เพิ่มสูงขึ้นจาก HVA และการควบรวมกิจการที่อยู่นอกเอเซีย
ประเมิน Ethane Cracker จะเป็นปัจจัยหนุนการเติบโตหลังปี 2017 ส่วน ROE และ ROCE จะเพิ่มขึ้น 2-3 เท่า ในปี 2015-2018 และ IVL จะมี Free cash flow เป็นบวกในไตรมาส 3/59 ขณะที่ปรับเพิ่มประมาณการกำไรต่อหุ้น 2.8-17.7% ในปี FY16-18 เพื่อสะท้อน M&amp;A 